
REPUBLIKA HRVATSKA
SPLITSKO-DALMATINSKA ŽUPANIJA
[bookmark: KompletnaOJ]Upravni odjel za gospodarstvo,EU fondove i poljoprivredu

[bookmark: PredmetKlasa]KLASA: 391-02/26-01/1
[bookmark: PismenoUrBroj]URBROJ: 2181-005-01/04-26-3
[bookmark: PismenoDatNastanka]Split, 18.6.2026. godine

Na temelju članka 39. Statuta Splitsko-dalmatinske županije („Službeni glasnik Splitsko-dalmatinske županije“, broj 125/19, 22/20 i 21/21), članka 10. Programa poticanja energetske učinkovitosti na području Splitsko-dalmatinske županije 2026.-2030. („Službeni glasnik Splitsko-dalmatinske županije“, broj 33/26, u daljnjem tekstu: Program) te članka 12. Pravilnika o provedbi Programa poticanja energetske učinkovitosti na području Splitsko-dalmatinske županije 2026.-2030. („Službeni glasnik Splitsko-dalmatinske županije”, broj 59/26, u daljnjem tekstu: Pravilnik), Župan Splitsko-dalmatinske županije objavljuje

JAVNI POZIV
za sufinanciranje mjera energetske učinkovitosti na području Splitsko-dalmatinske 
županije za 2026. godinu

I. PREDMET JAVNOG POZIVA
Predmet ovoga Javnog poziva je sufinanciranje mjera energetske učinkovitosti i korištenja obnovljivih izvora energije u kućanstvima te modernizacije sustava javne rasvjete u jedinicama lokalne samouprave. Sufinanciraju se sljedeće mjere: 
· Mjera 1. Sufinanciranje ugradnje fotonaponskih elektrana za potrebe kućanstva 
· Mjera 2. Sufinanciranje ugradnje dizalica topline za potrebe kućanstva
· [bookmark: _Hlk218768335]Mjera 3. Sufinanciranje modernizacije javne rasvjete

II. CILJ JAVNOG POZIVA
Cilj ovoga Javnog poziva je poticanje energetske tranzicije kroz jačanje uloge građana kao aktivnih sudionika u proizvodnji i potrošnji energije. Navedeno se ostvaruje kroz povećanje energetske neovisnosti kućanstava, smanjenje troškova energije te intenzivnije korištenje obnovljivih izvora energije, osobito u uvjetima aktualnih energetskih izazova, povećane nestabilnosti energetskog tržišta i potrebe za dugoročnom cjenovnom pristupačnošću energije.
Ovim Javnim pozivom ujedno se jača uloga jedinica lokalne samouprave u promicanju energetske učinkovitosti i održivog upravljanja energijom. Poziv predstavlja provedbeni instrument za ostvarenje strateških prioriteta Splitsko-dalmatinske županije usmjerenih na razvoj održivog, sigurnog i ekonomski prihvatljivog energetskog sustava te primjenu inovativnih i okolišno prihvatljivih rješenja.
III. KORISNICI SUFINANCIRANJA
[bookmark: _Hlk231906082]Korisnici sufinanciranja u okviru Mjere 1. i Mjere 2. mogu biti fizičke osobe - vlasnici ili suvlasnici obiteljske kuće na području Splitsko-dalmatinske županije. Podnositelj prijave mora imati prijavljeno prebivalište na adresi predmetne obiteljske kuće najmanje 90 dana prije dana objave ovoga Javnog poziva. 
Postojeća obiteljska kuća, u smislu Pravilnika, jest zakonito izgrađena i dovršena stambena građevina namijenjena stanovanju, s najviše tri (3) stambene jedinice, za koju je izdan akt za uporabu sukladno propisima kojima se uređuje gradnja i prostorno uređenje ili koja se prema tim propisima smatra zakonitom.

Uvjet najvećeg dopuštenog broja stambenih jedinica primjenjuje se radi osiguravanja da se sredstva Programa usmjeravaju na kućanstva kao krajnje korisnike mjera energetske učinkovitosti i korištenja obnovljivih izvora energije.

Sufinanciranje za ulaganje u ugradnju fotonaponskih elektrana za potrebe kućanstva i/ili dizalica topline po jednoj građevini ostvaruje fizička osoba koja je vlasnik ili suvlasnik građevine obiteljske kuće u kojoj je više od 50 % bruto podne površine namijenjeno za stanovanje.
[bookmark: _Hlk231906114]Korisnici sufinanciranja u okviru Mjere 3. su jedinice lokalne samouprave s područja Splitsko-dalmatinske županije.
IV. PRIHVATLJIVE AKTIVNOSTI I INTENZITET SUFINANCIRANJA
U okviru ovoga Javnog poziva prijava se može podnijeti za Mjeru 1., Mjeru 2. i Mjeru 3. za sufinanciranje sljedećih aktivnosti: 

[bookmark: _Hlk161300211]Mjera 1. Sufinanciranje ugradnje fotonaponskih elektrana za potrebe kućanstva 
Prijavitelju se može odobriti sufinanciranje u iznosu do 30 % prihvatljivih troškova, pri čemu odobreni iznos ne može biti viši od maksimalnog iznosa sufinanciranja utvrđenog u Tablici 1. koja je sastavni dio ovoga Javnog poziva.

	Ukupna instalirana snaga (kW)
	Maksimalni iznos sufinanciranja (EUR)

	do 5 kW (uključujući 5 kW)
	1.000,00 

	više od 5 kW do 8 kW (uključujući 8 kW)
	2.000,00 

	više od 8 kW
	2.500,00 


 Tablica 1. Iznosi sufinanciranja za Mjeru 1.

Mjera 2. Sufinanciranje ugradnje dizalica topline za potrebe kućanstva 
Prijavitelju se može odobriti sufinanciranje u iznosu do 50 % prihvatljivih troškova, pri čemu odobreni iznos ne može biti viši od 2.500,00 EUR.

Mjera 3. Sufinanciranje modernizacije javne rasvjete
Jedinici lokalne samouprave može se odobriti sufinanciranje u iznosu od 4.700,00 EUR.

V. PRIHVATLJIVI I NEPRIHVATLJIVI TROŠKOVI
Sufinanciranje Mjere 1. i Mjere 2. ostvaruje se za prihvatljive troškove izvođenja radova i ugradnje opreme, pod uvjetom da ih je proveo ovlašteni izvođač radova. 

Sufinanciranje se provodi po refundacijskom modelu te se bespovratna sredstva isplaćuju nakon izvedenih radova i dostave dokaza o plaćanju prihvatljivih troškova. Prijava se može podnijeti za planirano ulaganje ili za ulaganje koje je već provedeno. Troškovi se dokazuju računima, dokazima o plaćanju te drugim vjerodostojnim knjigovodstvenim ispravama. Troškovi koji su samo ugovoreni, a nisu realizirani i plaćeni, nisu prihvatljivi za isplatu.
Prihvatljivi su troškovi nastali u razdoblju od 1. siječnja do 31. prosinca 2026. godine, pod uvjetom da su u skladu s uvjetima ovoga Javnog poziva i uredno dokumentirani. 

Troškovi nastali prije 1. siječnja godine u kojoj je objavljen Javni poziv ne smatraju se prihvatljivima.

Sufinanciranje Mjere 3. ostvaruje se za provedbu jedne ili više sljedećih aktivnosti: izrada stručnih podloga i projektne dokumentacije za projekte vanjske rasvjete, izgradnja nove javne rasvjete i/ili rekonstrukcija postojeće, uspostava sustava upravljanja javnom rasvjetom, modernizacija postojećih sustava (zamjena svjetiljki), nabava energetski učinkovite i okolišno prihvatljive javne rasvjete te druge aktivnosti sukladno ovom Javnom pozivu.

Sufinanciranje se neće odobriti za zgrade koje imaju upravitelja sukladno posebnim propisima koji uređuju upravljanje i održavanje zgrada, nezakonito izgrađene građevine, građevine u izgradnji te građevine za koje je pokrenut postupak ozakonjenja sukladno propisima kojima se uređuje gradnja i prostorno uređenje, građevine ili njihov poseban dio ako se više od 50 % bruto podne površine koristi za obavljanje registrirane gospodarske djelatnosti, uključujući pružanje ugostiteljskih usluga u domaćinstvu ili drugog oblika turističkog najma, postojeće fotonaponske elektrane i dizalice topline koje se nadograđuju ili zamjenjuju.

VI. PRIJAVNA DOKUMENTACIJA
[bookmark: _Hlk219443241]Prijavna dokumentacija za Mjeru 1. i Mjeru 2. obvezno sadrži sljedeće:
· Prijavni obrazac (Obrazac E1), pravilno popunjen i potpisan (prilog Javnom pozivu);
· dokaz o prebivalištu prijavitelja (obostrani preslik osobne iskaznice ili elektronički zapis o prebivalištu ili uvjerenje o prebivalištu);
· dokaz da je obiteljska kuća ili pomoćna građevina izgrađena sukladno Zakonu o gradnji ili da je s njime izjednačena prema posebnom zakonu, pri čemu akt mora biti izvršan ili pravomoćan (s odgovarajućim žigom ili potvrdom izvršnosti odnosno pravomoćnosti nadležnog tijela); 
· dokaz o građevinskoj (bruto) površini ako ista nije iskazana u aktu o gradnji (presliku naslovne stranice arhitektonskog projekta ili drugog odgovarajućeg akta iz kojeg je razvidna građevinska (bruto) površina građevine i broj stambenih jedinica npr. stranica s iskazom površina, dio tehničkog opisa arhitektonskog projekta ili energetski certifikat, ako sadrži podatak o GBP);
· važeći zemljišnoknjižni izvadak nekretnine kojim prijavitelj dokazuje vlasništvo ili suvlasništvo u zemljišnim knjigama;
· obavijest o mogućnosti priključenja na mrežu kućanstva s vlastitom proizvodnjom (EES), može se dostaviti najkasnije prije sklapanja Ugovora o sufinanciranju;
· potvrdu banke o broju IBAN računa;
· uvjerenje ili potvrdu nadležnog ureda za katastar o istovjetnosti čestica, u izvorniku, ako se brojevi čestica navedeni u zemljišnoknjižnom izvatku razlikuju od onih navedenih u aktu kojim se dokazuje zakonitost građevine;
· potpisanu izjavu svih suvlasnika obiteljske kuće o suglasnosti za provedbu Mjere 1. i/ili Mjere 2., koja je obvezna samo u slučaju suvlasništva;
· važeći zemljišnoknjižni izvadak iz kojeg je razvidno da je uspostavljeno etažno vlasništvo te da je prijavitelj upisan kao vlasnik posebnog dijela nekretnine, kao i dokaz o uspostavljenom zasebnom obračunskom mjernom mjestu za tu etažnu jedinicu, račun za električnu energiju ili potvrda operatora distribucijskog sustava (samo u slučaju etažnog vlasništva);
· važeću punomoć ili rješenje kojim se dokazuje status zakonskog zastupnika ili skrbnika u slučaju da prijavitelj prijavu ne podnosi samostalno;
· fotodokumentaciju objekta prije ugradnje fotonaponske elektrane i/ili dizalice topline (fotografije dijela objekta na kojem se sustav planira ugraditi);
· ponudu odabranog izvođača radova uz iskaz snage fotonaponske elektrane u kW;
· Glavni projekt za postavljanje fotonaponske elektrane, ovjeren pečatom i potpisom ovlaštenog inženjera, koji se dostavlja u digitalnom obliku (na digitalnom mediju ili putem informacijskog sustava);
· račun za izvedene radove i nabavljenu opremu odnosno ugrađeni sustav, s detaljnim troškovnikom, iskazanim jediničnim cijenama i tehničkim veličinama glavnih komponenti ugrađenog sustava, ako je fotonaponska elektrana i/ili dizalica topline ugrađena;
· zapisnik ili izjava o izvedenim radovima i ugrađenoj opremi, izdan i potpisan od strane ovlaštenog izvođača radova, ako je fotonaponska elektrana i/ili dizalica topline ugrađena;
· fotodokumentacija objekta nakon ugradnje fotonaponske elektrane i/ili dizalice topline, fotografije dijela objekta na kojem je sustav ugrađen.

Dodatna prijavna dokumentacija dostavlja se radi ostvarivanja bodova prema kriterijima bodovanja propisanim Pravilnikom i ovim Javnim pozivom:
· rodni list maloljetnog djeteta ili izvadak iz matice rođenih (samo radi ostvarivanja dodatnih bodova prema kriteriju obitelji s troje ili više maloljetne djece koja žive u istom kućanstvu s prijaviteljem);
· račun/ponuda o ugradnji baterijskog sustava za pohranu energije (dodatna oprema);
· u slučaju smrti prijavitelja nakon podnošenja prijave na Javni poziv, nasljednik odnosno nasljednici koji namjeravaju nastaviti provedbu prijave dužni su o istome obavijestiti osobu odgovornu za provedbu Javnog poziva te dostaviti pravomoćno rješenje o nasljeđivanju, smrtni list i zemljišnoknjižni izvadak nekretnine kojim se potvrđuje novi vlasnik ili suvlasnik nekretnine.

[bookmark: _Hlk168475620]Prijava za Mjeru 3. mora sadržavati sljedeću dokumentaciju: 
· [bookmark: _Hlk168553093]pravilno popunjen i potpisan Prijavni obrazac (Obrazac E2) dostupan za preuzimanje na službenim mrežnim stranicama Splitsko-dalmatinske županije, dalmacija.hr i pravomisto.hr, 
· dokaz da je investicija planirana u proračunu jedinice lokalne samouprave u godini raspisivanja javnog poziva (ovjereni preslik proračuna),
· preslika Plana rasvjete sukladno Pravilniku o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete („Narodne novine“, broj 22/23) ili Glavnog projekta javne rasvjete,
· dokaz o provedbi postupka izbora najpovoljnijega ponuditelja sukladno odredbama Zakona o javnoj nabavi („Narodne novine“, broj 120/16 i 114/22) i internim aktima naručitelja kojima se uređuje provedba jednostavne nabave
· ugovore/narudžbenice s odabranim izvođačima radova,
· e-račune za ugovorenu nabavu robe ili usluga.

Za Mjeru 1. i Mjeru 2. moguće je podnijeti ukupno jednu prijavu, pri čemu se jedna prijava odnosi na jednu obiteljsku kuću i jedno obračunsko mjerno mjesto. Prijavitelj prijavu podnosi samostalno ili u njegovo ime prijavu može podnijeti opunomoćenik.

U slučaju kombinirane instalacije fotonaponske elektrane i dizalice topline, prijavitelj podnosi jednu prijavu u kojoj se navode obje mjere na propisanom obrascu. Projekti koji se sufinanciraju u okviru Mjere 3. moraju ispunjavati uvjete propisane člankom 7. Pravilnika. 

VII. KRITERIJI ZA OCJENU PRISTIGLE PRIJAVNE DOKUMENTACIJE
[bookmark: _Hlk219968191]U provedbi postupka ocjenjivanja prihvatljivih prijavitelja za Mjeru 1. i Mjeru 2. provodi se bodovanje pravodobnih i potpunih prijava prema kriterijima iz Tablice 2., pri čemu prijava može ostvariti najviše 150 bodova. Za Mjeru 3. prijava može ostvariti najviše 40 bodova.

	
Kriterij - opis
	
	
Bodovi
	
Maksimalno po kriteriju

	1.
	Vrijednost indeksa razvijenosti jedinice lokalne samouprave na čijem području se nalazi obiteljska kuća 
(prema važećoj Odluci o razvrstavanju jedinica lokalne i područne (regionalne) samouprave prema stupnju razvijenosti („Narodne novine“, broj 3/24)


· Primjenjuje se na Mjeru 1., Mjeru 2. i Mjeru 3.
	
I.-II. skupina
	
40
	




40

	
	
	
III.-IV. skupina
	
30
	

	
	
	
V.-VI. skupina
	
20
	

	
	
	
VII.-VIII. skupina
	
10

	

	2.
	Obitelj s troje ili više maloljetne djece koja žive u istom kućanstvu s prijaviteljem

· Primjenjuje se na Mjeru 1. i Mjeru 2.
	


40
	


40

	3.
	Ukupna građevinska (bruto) površina građevine GBP






· Primjenjuje se na Mjeru 1. i Mjeru 2.
	
do 100 m2
	
30
	




30

	
	
	
101 do 200 m2
	
20
	

	
	
	
201 do 300 m2
	
10
	

	
	
	
301 i više m2
	
5
	

	4.
	Prijavitelj ugrađuje baterijski sustav za pohranu energije 

· Primjenjuje se na Mjeru 1. 
	


30
	


30

	[bookmark: _Hlk219792277]5.
	Kombinirana instalacija fotonaponske elektrane i dizalice topline - solarni paket


· Primjenjuje se na Mjeru 1. i 
Mjeru 2.
	


10


	


10



Tablica 2. Kriteriji bodovanja

VIII. NAČIN I ROK PODNOŠENJA PRIJAVNE DOKUMENTACIJE
[bookmark: _Hlk160695713]Rok za podnošenje prijava traje 30 dana od dana objave Javnog poziva na službenoj mrežnoj stranici Splitsko-dalmatinske županije, odnosno od 19. lipnja do 20. srpnja 2026. godine. 

Prijavna dokumentacija dostavlja se neposredno putem pisarnice Splitsko-dalmatinske županije ili preporučenom poštom u zatvorenoj omotnici na adresu:

Splitsko-dalmatinska županija
Upravni odjel za gospodarstvo, EU fondove i poljoprivredu
Domovinskog rata 2, 21 000 Split

S naznakom: „Javni poziv za sufinanciranje mjera energetske učinkovitosti u 2026. godini“
KLASA: 391-02/26-01/1

Vremenom zaprimanja prijave smatraju se datum i vrijeme evidentirani u službenom sustavu zaprimanja prijava. 

Prijave koje su nepotpune, nepravodobne te koje ne ispunjavaju uvjete i nisu podnesene na propisani način neće se razmatrati.
IX. POSTUPAK OBRADE PRIJAVNE DOKUMENTACIJE
Upravni odjel za gospodarstvo, EU fondove i poljoprivredu nadležan je za pripremu i provedbu Javnog poziva.

Povjerenstvo osnovano sukladno članku 13. Pravilnika administrativno obrađuje pristiglu prijavnu dokumentaciju prema redoslijedu zaprimanja te utvrđuje pravodobnost, potpunost i sukladnost prijavne dokumentacije s uvjetima Programa, Pravilnika i Javnog poziva.

Protekom pozivnog roka Povjerenstvo utvrđuje rang-listu prijava u padajućem redoslijedu, sukladno kriterijima za ocjenjivanje navedenima u Tablici 2. koja je sastavni dio ovoga Javnog poziva i Pravilnika.

Redoslijed razmatranja i dodjele sredstava sufinanciranja utvrđuje se na temelju ostvarenog broja bodova, prema kriterijima propisanim ovim Javnim pozivom. 

Ukoliko dvije ili više prijava ostvare isti broj bodova, prednost ima prijava koja je ranije zaprimljena prema datumu i vremenu evidentiranom u službenom sustavu zaprimanja prijava.

Sredstva za provedbu mjera iz Pravilnika dodjeljuju se korisnicima prema utvrđenoj rang-listi do iskorištenja raspoloživih proračunskih sredstava osiguranih za provedbu Programa u proračunu Splitsko-dalmatinske županije. Ako raspoloživa proračunska sredstva nisu dostatna za financiranje svih prihvatljivih prijava, sufinancirat će se prijavitelji prema redoslijedu na rang-listi do iskorištenja raspoloživih sredstava.
Od prijavitelja koji je dostavio svu obveznu dokumentaciju, Povjerenstvo može zatražiti dodatno pojašnjenje elektroničkom poštom. 
Prijavitelj je dužan dostaviti traženo pojašnjenje ili dopunu dokumentacije u roku od osam (8) dana od dana upućivanja zahtjeva za dopunom. 
Traženje pojašnjenja ne utječe na redoslijed zaprimanja prijava. U slučaju nedostavljanja pojašnjenja u zadanom roku smatra se da je prijavitelj odustao od prijave te se ona dalje ne razmatra.

X. ODLUKA O SUFINANCIRANJU
S korisnicima, sukladno Odluci o odabiru korisnika sufinanciranja, sklapa se Ugovor o sufinanciranju kojim se pobliže uređuju međusobna prava i obveze ugovornih strana, osobito način i rokovi isplate sredstava te druga pitanja od značaja za provedbu Programa.

Splitsko-dalmatinska županija ne sudjeluje u ugovaranju poslovnih odnosa između korisnika i ostalih sudionika u realizaciji Mjere 1., Mjere 2. i Mjere 3. te ne može sudjelovati ili posredovati u njihovu rješavanju niti snositi posljedice u sporovima i potraživanjima koja u tim odnosima mogu nastati.

Dopušteno je kumuliranje sredstava iz drugih javnih izvora financiranja za iste prihvatljive troškove pod uvjetom da ne dođe do nedopuštenog dvostrukog financiranja te da ukupan iznos javnih sredstava ne prelazi 100 % prihvatljivih troškova.

Korisnik je dužan prijaviti Splitsko-dalmatinskoj županiji sva ostvarena ili zatražena sredstva iz drugih javnih izvora financiranja koja se odnose na iste ili povezane prihvatljive troškove te bez odgode obavijestiti Županiju o svakoj promjeni koja može utjecati na ostvarivanje prava na sufinanciranje. 

Prijavitelj je dužan vratiti nepripadno ostvarena sredstva ukoliko se naknadno utvrdi postojanje nedopuštenog dvostrukog financiranja.

Korisnik je dužan omogućiti Splitsko-dalmatinskoj županiji kontrolu namjenskog korištenja dodijeljenih sredstava sukladno odredbama Pravilnika.

Ovaj Javni poziv provodi se bez primjene pravila o državnim potporama i potporama male vrijednosti, budući da se dodjeljuje fizičkim osobama za potrebe kućanstva, odnosno za aktivnosti koje nemaju gospodarski karakter, te jedinicama lokalne samouprave za obavljanje javnih funkcija.

Splitsko-dalmatinska županija zadržava pravo obustaviti provedbu Javnog poziva ili ne dodijeliti sva planirana sredstva u slučaju izmjena proračuna ili nastupa okolnosti koje nije bilo moguće predvidjeti u trenutku objave Javnog poziva.

XI. OBJAVA REZULTATA JAVNOG POZIVA
Rang-lista i Odluka o odabiru korisnika sufinanciranja objavit će se na službenim mrežnim stranicama Splitsko-dalmatinske županije (dalmacija.hr i pravomisto.hr). 

XII. PRIGOVOR
Prijavitelji nezadovoljni rezultatima provedenog postupka imaju pravo podnijeti prigovor u roku od osam (8) radnih dana od dana objave Odluke o odabiru korisnika sufinanciranja. Prigovor se podnosi preporučenom poštom ili elektroničkom poštom na adresu osobe odgovorne za provedbu Javnog poziva.

Prijavitelji imaju pravo podnijeti prigovor isključivo na provedbu postupka Javnog poziva, koji se odnosi na eventualne nepravilnosti u postupku administrativne ili stručne ocjene prijavne dokumentacije, uključujući nepravilnu primjenu kriterija bodovanja ili pogrešno utvrđivanje broja bodova. 

Prigovor nije dopušten na sadržaj Odluke o sufinanciranju niti na visinu odobrenih sredstava ako je ista utvrđena sukladno kriterijima i raspoloživim proračunskim sredstvima.

Prigovor mora sadržavati: osobno ime i adresu podnositelja prigovora, naziv akta i klasifikacijsku oznaku akta na koji se podnosi prigovor, dokaze i/ili dokumentaciju kojom se dokazuju navodi prigovora, punomoć za zastupanje ako je prigovor podnesen od strane punomoćnika i/ili drugi dokument kojim se dokazuje pravni interes podnositelja prigovora. 

Prigovori dostavljeni izvan propisanog roka, dostavljeni na drugi način ili prigovori koje podnese neovlaštena osoba, ne smatraju se pravodobnima ili dopuštenima te se neće razmatrati. 

Dokumentacija dostavljena uz prigovor neće se razmatrati ako je riječ o dokumentaciji koja je trebala biti dostavljena kao obvezna dokumentacija uz prijavu na Javni poziv.

Povjerenstvo razmatra pravodobne i dopuštene prigovore te ako ocijeni prigovor osnovanim predlaže izmjenu ili dopunu prethodno donesene Odluke o sufinanciranju o čemu se korisnik obavještava na prikladan način. 

Odluka povodom prigovora konačna je u postupku provedbe Javnog poziva.

XIII. OSTALE INFORMACIJE
O svim pitanjima koja nisu definirana ovim Javnim pozivom odlučuje nadležno Povjerenstvo u skladu s Pravilnikom i važećim propisima. 

Sve što nije izričito uređeno ovim Javnim pozivom uređeno je Pravilnikom.

Splitsko-dalmatinska županija zadržava pravo izmjene i dopune ovoga Javnog poziva. Izmjene i dopune objavljuju se na službenoj mrežnoj stranici i primjenjuju se na prijavnu dokumentaciju podnesenu nakon njihove objave.
Dodatne informacije o ovom Javnom pozivu mogu se dobiti u Upravnom odjelu za gospodarstvo, EU fondove i poljoprivredu Splitsko-dalmatinske županije, pozivom na broj telefona ili slanjem upita na adresu e-pošte: 
· Tel: 021/400 075, e-mail: ema.paleka@dalmacija.hr





image1.png




